**AMMATTIOSASTON TALOUDENHOIDON KOULUTUS**

**19.1.2019**

**Paikka:** Tehyn koulutustilat, Asemamiehenkatu 4, Helsinki

**Kohderyhmä**

Koulutus on suunnattu erityisesti uusille ammattiosaston taloudenpidosta vastaaville

**Tavoite ja sisältö**

Tavoitteena on tutustua ammattiosastojen taloudenpidon perusteisiin, toiminta- ja taloussuunnitelman ja tilinpäätöksen tekemiseen. Kurssilla tehdään käytännön harjoituksia. Kurssin tavoitteena on, että kurssille osallistuneet osaavat hoitaa kirjanpitoa ja tehdä tilinpäätöksen.

Kurssille tulee ottaa mukaan oman ammattiosaston talousarvio ja toimintasuunnitelma vuodelle 2019 sekä tilinpäätös ja toimintakertomus vuodelta 2017 tai 2018. Ota mahdollisuuksien mukaan mukaasi myös taskulaskin. Voit tuoda myös kysymyksiä tai ongelmia tilaisuudessa yhdessä ratkottavaksi.

**OHJELMA**

Kouluttajana toimii Tehyn talouspäällikkö Tuovi Kuisma.

9.00 Koulutuksen avaus

9.15 Ammattiosastotoiminta Tehyssä

* Ammattiosaston taloudenhoitajan tehtävät
* Ammattiosaston hallituksen tehtävät taloudenhoidon näkökulmasta

10.00 Ammattiosastotoiminnan vuosikello ja talousasioiden käsittely ammattiosaston hallituksen kokouksissa

*järjestöasiantuntija Heidi Elakshar, Tehy*

11.00 Lounas

11.45 Tulorekisteriuudistus

Kokouspalkkioiden, ansionmenetyskorvausten ja matkalaskujen käsittely kirjanpidossa

13.30 Iltapäiväkahvit

13.45 Ammattiosaston talouden hoito, kirjanpito, tilinpäätös ja toiminnan tarkastus

 Kirjanpitoharjoituksia ryhmissä

15.00 Koulutuksen päätös

Tehy tarjoaa osallistujille koulutuksen, ohjelmaan merkityt tarjoilut, sekä matkakulut Tehyn matkustusohjeen mukaisesti.

Koulutukseen ilmoittautumisesi on sitova. Ilmoittautuneilta, jotka jäävät pois ilman perusteltua syytä, peritään 70 euron omavastuuosuus. Kulut peritään ilmoittautujalta.

**Ilmoittautumiset 18.12.2018 mennessä:** [www.tehy.fi/koulutus](http://www.tehy.fi/koulutus)

**TERVETULOA!**